ได้มาลองมื้อเย็นที่นี่ โชคดีโทรมาจองโต๊ะไว้ไม่งั้นคงต้องรอคิวนานมาก ร้านเปิดใหม่จัดได้ดีโอ่โถงมีลูกค้าเต็มตลอดยิ่งช่วงเย็นจะแน่นมาก ชื่อสเต็กลาวแต่ไม่ค่อยเห็นใครสั่งสเต็ก อิอิ เมนูที่สั่งวันนี้มีหลายอย่างเช่น ส้มตำปูปลาร้า ส้มตำลาว ซี่โครงหมูอบน้ำผึ้ง เกี๊ยวห่อผักโขมอบชีสทอด ไก่ทอดเบรกแตก ทอดมันปลากราย ไก่ย่างเขาสวนกวาง แหนมข้อไก่ทอด .. ที่ทานแล้วติดใจคือเกี๊ยวห่อผักโขมอบชีส รสชาติกลมกล่อมดี เข้าใจพัฒนาเมนูให้แตกต่าง ไก่ย่างเขาสวนกวางก็อร่อย ทานกับข้าวเหนียวร้อนๆ ตามด้วยส้มตำรสแซ่บ โอเคเลย.. ส่วนเมนูอื่นๆอาหารก็ธรรมดารสมาตรฐาน ปิดท้ายด้วยของหวานคือเฉาก๊วย ต้องขอบอกว่าเฉาก๊วยที่นี่ไม่ได้เรื่อง ทั้งแข็งทั้งไร้รสชาติเหมือนขนมที่ขายถูกๆตามงานวัด พนักงานเอาใจใส่บริการดี แต่งร้านใช้ได้ ภาพรวมไม่ขี้เหล่แวะมาลองได้ครับ